**14.01.2025(1).**

**E-pasta nosaukums**

Par decembra ambulatorajiem rēķiniem

**E-pasta teksts**

Nacionālais veselības dienests (turpmāk – Dienests) informē, ka, ņemot vērā ārstniecības iestāžu veikto labojumu apjomu ambulatorajos uzskaites dokumentos un talonu ielādi, tiek prognozēta decembra rēķinu apstiprināšanas aizkavēšanās.

Dienests aicina Vadības informācijas sistēmas lietotājus veikt datu ielādi regulāri un līgumā noteiktajos termiņos, lai nodrošinātu savlaicīgu uzskaites datu apstrādi, rēķinu izveidi un finanšu gada korektu noslēgumu. Lai nodrošinātu līguma noteikumu ievērošanu un izvairītos no šādām situācijām nākotnē, Dienests jau gada sākumā atgādina, ka šādas atkāpes netiks pieļautas turpmāk.

Dienests pateicas par izrādīto sapratni.